
SAOPŠTENJE ZA MEDIJE

PREMIJERA PRVE MAX ORIGINAL FRANCUSKE SERIJE 
„VERNA PRIJATELJICA“
OD 11. OKTOBRA NA MAX-u

Beograd, 7. oktobar 2024.

Max je objavio trejler za „Vernu prijateljicu“, mini-seriju od četiri epizode u kojoj glavnu ulogu igra Lora Kalami. Premijera prve epizode biće 11. oktobra na Max striming platformi, a nove epizode u ponudu će dolaziti svakog petka.

Inspirisana istinitim događajima, ova psihološka drama prati Kristel "Kris" Blandin, Parižanku opsednutu rok muzikom, koja se nakon što je preživela terorističke napade 13. novembra 2015. godine, brzo povezuje sa zajednicom preživelih. Tvrdeći da je njen najbolji prijatelj Vensan bio jedan od teško ranjenih u Bataklan teatru, Kris postaje nezamenjiva za grupu, zauzimajući značajnu ulogu u udruženju preživelih. Međutim, iako se njena posvećenost čini bespoštednom, u njenoj priči počinju da se pojavljuju neslaganja, što kod pravih žrtava izaziva sumnje. Ova provokativna mini-serija u četiri dela ispituje samu prirodu istine i mrežu laži koju je jedna žena ostavila za sobom.

U glumačkoj ekipi ovog psihološkog trilera su Lora Kalami (Dix pour cent, Antoaneta u Sevenama), Arije Vortalter (Le procès Goldman), Anabel Lengron (Un Petit Frère), Aleksis Manenti (Les Misérables), Ava Baya i Ana Benua.

Seriju je režirao Žist Filipot (La Nuée, Acide), a scenario su napisali Fani Burdino, Žan-Baptist Delafon, Samuel Du i Aleksandar Kaufman, adaptirana po knjizi Aleksandra Kaufmana *La Mythomane du Bataclan* (Éditions Goutte d'Or). Producenti su Studiofact Stories (Roksan Ruoas-Rafović, Žak Aragones, Ivan Sadik, Bazil Lemar) i June Films (Žili Bili, Naomi Denamur).


TREJLER: https://youtu.be/o4Wr0TOra6E

O kompaniji Warner Bros. Discovery
Warner Bros. Discovery (NASDAQ: WBD) je vodeća globalna kompanija u oblasti medija i zabave, koja stvara i distribuira najraznovrsniji i najpotpuniji svetski portfolio sadržaja i brendova u sferi televizije, filma i striminga. Prisutni u više od 220 zemalja i teritorija, i na 50 jezika, Warner Bros. Discovery inspiriše, informiše i zabavlja publiku širom sveta kroz svoje kultne brendove, među kojima su: Discovery Channel, discovery+, BluTV, CNN, DC, Eurosport, HBO, HGTV, Food Network, OWN, Investigation Discovery, TLC, Magnolia Network, TNT, TBS, truTV, Travel Channel, Max, Animal Planet, Science Channel, Warner Bros. Film Group, Warner Bros. Television Group, Warner Bros. Games, New Line Cinema, Cartoon Network, Adult Swim, Turner Classic Movies, Discovery en Español, Hogar de HGTV i drugi. Za više informacija posetite http://www.wbd.com.

